27/06/2012 | Administración LocalMunicipal
O Pino
Aprobación definitiva Ordenanza municipal da taxa por apertura e verificación de establecementos

Aprobado inicialmente o texto da ordenanza municipal da taxa por apertura e verificación de establecementos, exposto ao público por espazo de trinta días e non existindo alegación algunha, enténdese adoptado o acordo definitivo e procédese á publicación íntegra do texto da mesma. En uso das facultades concedidas polos arts.133.2 e 142 da CE e 106 da lei 7/1985 de 2 de abril reguladora das bases de réxime local, este Concello establece a taxa pola apertura e verificación de establecementos a que se refire o art.20.4 i) do Real Decreto Lexislativo 2/2004 de 5 de marzo polo que se aproba o texto refundido da lei reguladora das facendas locais que se rexerá pola presente ordenanza fiscal segundo o previsto no art.57 do devandito real decreto.- 1.-Constitúe o feito impoñible da taxa a actividade municipal, tanto técnica como administrativa tendente a verificar se os establecementos industriais, comerciais ou análogos reúnen as condicións de tranquilidade, sanidade e salubridade e calesquera outra esixida pola normativa aplicable.- 2.- Entenderase por establecemento industrial, mercantil ou análogo, toda edificación habitable aberta ou non, ao público que non se destine exclusivamente a vivenda e que: * se dedique ao exercizo dalgunha actividade empresarial, fabril, artesán, da construcción, comercial e de servizos que estea suxeita ao IAE * complemente as actividades anteriores aínda que non se dedique ao seu exercizo, ou teña relación coas mesmas de forma que lle proporcionen beneficios ou aproveitamento, como no caso de delegacións ou sucursais de entidades xurídicas, oficinas, despachos ou estudios. Son suxeitos pasivos contribuintes as persoas físicas e xurídicas e as entidades a que se refire o art.35.4 da lei 58/2003 de 17 de decembro xeral tributaria, titulares da actividade que se pretende desenvolver ou, se é o caso, desenvolvida en calquera establecemento industrial, mercantil ou análogo. Responderán solidariamente das débedas tributarias as persoas ou entidades ás que se refire o art.42 da lei 58/2003 de 17 de decembro xeral tributaria Serán responsables subsidiarios as persoas ou entidades as que se refire o art.43 da lei 58/2003 de 17 de decembro xeral tributaria Constitúe a base impoñible a resultante de aplicar as seguintes tarifas: ___________________________________________________________________________ Ata 25 m2 80 € De 26 a 100 m2 120 € De 101 a 200 m2 200 € De 201 a 400 m2 320 € Máis de 400 m2 480 € ___________________________________________________________________________ ___________________________________________________________________________ Ata 25 m2 120 € De 26 a 100 m2 160 € De 101 a 200 m2 280 € De 201 a 400 m2 480 € Máis de 400 m2 640 € ___________________________________________________________________________ A cota tributaria determinarase aplicando o tipo de gravame do 100% sobre a base definida no artigo anterior No caso de cambios de titularidade por calquera causa a cota tributaria determinarase aplicando o tipo de gravame do 50%. Non serán aplicables outros beneficios fiscais que os expresamente previstos en normas con rango de lei ou os derivados da aplicación de tratados internacionais.1.- A taxa devéngase e nace a obriga de contribuir ao se iniciar a actividade municipal que constitúe o feito impoñible. Para estes efectos entenderase iniciada dita actividade na data de presentación da solicitude de licenza de apertura, ou na data de presentación dunha comunicación previa ou declaración responsable cando se trate de actividades non suxeitas á autorización ou control previo.2.- De se desenvolver actividade sen licenza previa ou sen a presentación da comunicación previa ou declaración responsable, a taxa devengarase ao iniciarse a actividade municipal para determinar se o establecemento reúne ou non as condicións esixible con independenza da iniciación do procedemento administrativo que se instrúa para autorizar a actividade ou resolver o peche do local.1.- As persoas interesadas no desenvolvemento de actividades nun establecemento industrial, comercial ou análogo deberán presentar no Concello a solicitude de licenza, a comunicación previa ou a declaración responsable nos impresos habilitados ao efecto pola Administración Municipal, especificando a actividade ou actividades, que pretenda desenvolver no local e abonando a autoliquidación pertinente nas entidades bancarias debidamente acreditadas, o que se deberá acreditar no intre de presenta-la solicitude 2.- Se despois de efectuada a solicitude de licenza de apertura, ou presentada a comunicación previa ou a declaración responsable se varía ou amplía a actividade do local, se alteran as condicións proxectadas, ou se amplía o local., estas modificacións deberán comunicarse á administración municipal., coas mesmas características do número anterior.3.- Se no proceso de comprobación que realicen os servizos técnicos se detecta que a actividade que se pretende desenvolver non corresponde coa solicitude de licenza, comunicación previa ou declaración responsable, o interesado de ser o caso, practicará a liquidación complementaria que proceda.4.- Unha vez concedida a licenza de apertura, ou cursada a visita de inspección ao local no que quede comprobado o cumprimento da normativa esixible practicarase a liquidación definitiva da taxa que proceda. Para todo o relativo á cualificación de infraccións tributarias e a imposición de sancións correspondentes, rexerá o disposto no art.178 e seguintes da lei 58/2003 de 17 de decembro xeral tributaria.- A presente ordenanza entrará en vigor logo da súa aprobación definitiva e publicación do texto íntegro da mesma no BOP de conformidade co disposto na lexislación de aplicación. O Pino, 19 de xuño de 2012 O ALCALDE D. Manuel Taboada Vigo